Soeren Le Schmidt
Soeren Le Schmidt (25. maj 1988) er en dansk designer, kommentator og TV-personlighed. Han er kendt for at skabe kjoler til den røde løber i både Danmark og udlandet. 

Han er særlig kendt for at skabe brudekjoler, kjoler til kongehuset, kjoler til vild med dans og suits og kjoler til diverse røde løbere.

Hans showroom ligger på Strandgade 22 på Christianshavn.

Karriere 
Den danske designer er født og opvokset i Ølgod i vestjylland og afsluttede i 2007 handelsgymnasiet i Varde, hvorefter han drog til København for at starte sin karriere i den danske modebranche. Her fik han job som visual merchandiser hos Samsøe Samsøe, hvorefter han blev uddannet skrædder fra CPH West. Senere har han arbejdet som designer for diverse danske brands, før han i 2018 startede sit brand i eget navn.

Soeren Le Schmidt er efter at have startet eget brand, blevet hædret med diverse priser for sine designs. I 2020 blev han nomineret til en Elle Style Award for ”Årets bidragsyder til moden”. Derudover har han to år i træk vundet Billedbladets pris for ”Årets kongelige kjole”. 

Soeren Le Schmidt er kendt for sine spændende universer og crossover til andre kunstarter. I de seneste år har han blandt andet samarbejdet med SOFACOMPANY, Pilgrim, Rey Rey og Belsac. I 2020 samarbejdede han med Røde Kors om en coffee table bog, der gør op med køb-og-smid-væk-kulturen og opfordrer til at upcycle gammelt tøj. 

I foråret 2022, under hele Tivoli Food Festival, var der desuden mulighed for at se tre slikpapirskjoler i Det Store Springvand foran Tivolis Koncertsal designet af Søren Le Schmidt. De tre kjoler var skabt til lejligheden og hver kjole var to meter høj og lavet af ca. 5000 stykker slikpapir sponsoreret af Fazer. Tilbage i februar lavede han desuden et stort modeshow i Tivolis forlystelse Den Flyvende Kuffert under Copenhagen Fashion Week.

Privatliv 
Soeren Le Schmidt er født og opvokset i Ølgod i Vestjylland. 

Torsdag den 10. juni 2021 blev Soeren Le Schmidt og Nikoline Barfod Le Schmidt forældre til tvillingerne Mio og Marlon. Da tvillingerne skulle døbes den 8. januar 2022, overraskede parret alle ved at også at blive gift.

TV 
Soeren Le Schmidt er kendt for sin dækning af Dronningens nytårsstaffel, adskillige begivenheder inden for mode- og designbranchen, herunder hans bidrag til programmet "Mode & Sex", der fremhæver forholdet mellem mode og sex, sendt på den danske tv-kanal DR.

I 2020 deltog Soeren Le Schmidt i programmet ”Signe Molde på udebane: Hos modebranchen” på den danske tv-kanal DR, hvor han som ekspert udtaler sig om bæredygtighedsaspektet i den danske modebranche, og om hvordan man som brand kan agere bæredygtigt.

Soeren Le Schmidt har desuden medvirket i programmet ”kender du typen” i 2021, hvor værten Mads Steffensen med de to livstilseksperter Anne Glad Wagner og Flemming Møldrup forsøger at gætte hvem der bor i de boliger de gennemgår.

I 2022 deltog Soeren Le Schmidt i TV programmet “Stjerner i trøjen” sendt på Kanal 5 og Discovery+, sammen med 12 andre kendte danskere. I programmet gennemgik de kendte danskere et krævende militært træningsforløb, som indebar alt fra 20 kilometers march til overnatning i det fri. Søren Le Schmidt vandt programmet i april 2022

Hæder 
 2019: Billedbladets pris for ” "Årets kongelige kjole", båret af kronprinsesse Mary
 2020: Billedbladets pris for ” "Årets kongelige kjole", båret af kronprinsesse Mary

Referencer 

Modeskabere fra Danmark
Tv-personligheder fra Danmark